Dolium

Dolium fuit vasorum fictilium maximum, quo Romani antiqui usi sunt ad condenda et interdum etiam transportanda alimenta, sicut oleum, frumentum et praesertim vinum. Vinum enim, dum fervet, in doliis picatis habebatur in cella vinaria (sive doliario) positis. Nonnumquam dolia capacia humi mersa erant,Col., Rust. 12.18.6. ex quibus vinum defaecatum in amphoras et cados diffundebatur. Saeculo XX exeunte in ora meridiana Franciae reperta sunt naufragia Romana, quorum spatia oneraria fere 14 doliorum capacia erant.Parker 1992; Paterson 2015.

Dolia vectoria aut rotunda et ventriosa erant aut cylindrata figura,Quae etiam seriae vocabantur. saepeque operculata erant. Dolia a principio fictilia fuerunt, sed postea etiam ligneaPlin., Nat. 8.16. (aevo recentiori tunnae et cupae appellata) et plumbea.Dig. 33.7.26. Saepe dolia rota figuli lente currenti manibus ampliabantur in capacitatem sesquicullei,Dolia sesquicullearia (Col., Rust. 12.18.7). quae instar 30 amphorarum (= c. 786 lt) erat. 

Doliarius est artifex qui dolia vel tunnas facit.

Nexus interni
 Arca
 Tunna
 Cupa

 Notae 

 Bibliographia 
 Docter, Roald Fritjof. 2006. Dolium. Brill’s New Pauly. Antiquity volumes edited by: Hubert Cancik & Helmuth Schneider. Brill Online, 2016.
 Funari, Pedro Paulo A. 1988-1989. L'anfora e la terminologia latina dei vasi. Annali della Facoltà di Lettere e Filosofia (Università di Perugia) 26: 37-46. 
 Parker, A. J. 1992. Ancient Shipwrecks of the Mediterranean and the Roman Provinces. Tempus Reparatum: Oxford. 
 Paterson, Jeremy. 2015. Dolium. The Oxford Companion to Wine. Quartum editum ab Jancis Robinson & Julia Harding. Oxford University Press.
Categoria:Vasa (supellex)
Categoria:Roma antiqua
Categoria:Figlina